CELEX: 32013D0326
Language: el
Date: 2013-06-21 00:00:00
Title: 2013/326/ΕΕ: Απόφαση του Συμβουλίου, της 21ης Ιουνίου 2013 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Österreichische Nationalbank

27.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 175/56
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Ιουνίου 2013
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Österreichische Nationalbank
   (2013/326/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
   Έχοντας υπόψη τη σύσταση ΕΚΤ/2013/8 της Ευρωπαϊκής Κεντρικής Τράπεζας, της 17ης Απριλίου 2013, προς το Συμβούλιο της Ευρωπαϊκής Ένωσης όσον αφορά τους εξωτερικούς ελεγκτές της Österreichische Nationalbank (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Κατόπιν τροποποίησής του, ο νόμος περί της Österreichische Nationalbank ορίζει πλέον ότι η Österreichische Nationalbank εκλέγει κάθε έτος έναν εξωτερικό ελεγκτή και έναν αναπληρωτή εξωτερικό ελεγκτή αντί για δυο εξωτερικούς ελεγκτές και δυο αναπληρωτές εξωτερικούς ελεγκτές. Ο αναπληρωτής εξωτερικός ελεγκτής αναλαμβάνει καθήκοντα μόνο στην περίπτωση που ο εξωτερικός ελεγκτής αδυνατεί να διενεργήσει τον έλεγχο.
            
         
               (3)
            
            
               Η θητεία των εξωτερικών ελεγκτών και των αναπληρωτών εξωτερικών ελεγκτών της Österreichische Nationalbank έληξε με το πέρας του λογιστικού ελέγχου για το οικονομικό έτος 2012. Είναι, επομένως, αναγκαίος ο διορισμός εξωτερικών ελεγκτών από το οικονομικό έτος 2013.
            
         
               (4)
            
            
               Η Österreichische Nationalbank επέλεξε, για το οικονομικό έτος 2013, την KPMG Wirtschaftsprüfungs- und Steuerberatungs AG, ως εξωτερικό ελεγκτή της, και την PwC Wirtschaftsprüfung GmbH, ως αναπληρωτή εξωτερικό ελεγκτή της.
            
         
               (5)
            
            
               Η θητεία των εξωτερικών ελεγκτών και των αναπληρωτών εξωτερικών ελεγκτών είναι ανανεώσιμη σε ετήσια βάση και η συνολική της διάρκεια δεν υπερβαίνει τα πέντε έτη.
            
         
               (6)
            
            
               Το διοικητικό συμβούλιο της ΕΚΤ συνέστησε την KPMG Wirtschaftsprüfungs- und Steuerberatungs AG, ως εξωτερικό ελεγκτή, και την PwC Wirtschaftsprüfung GmbH, ως αναπληρωτή εξωτερικό ελεγκτή της Österreichische Nationalbank, για τα οικονομικά έτη 2013 έως 2017.
            
         
               (7)
            
            
               Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 9 της απόφασης 1999/70/ΕΚ αντικαθίσταται από το ακόλουθο κείμενο:
   
      «9.   Η KPMG Wirtschaftsprüfungs- und Steuerberatungs AG εγκρίνεται ως εξωτερικός ελεγκτής και η PwC Wirtschaftsprüfung GmbH ως αναπληρωτής εξωτερικός ελεγκτής της Österreichische Nationalbank, για τα οικονομικά έτη 2013 έως 2017.».
   
   Άρθρο 2
   Η παρούσα απόφαση παράγει αποτελέσματα από την ημέρα της κοινοποίησής της.
   Άρθρο 3
   Η παρούσα απόφαση απευθύνεται στην ΕΚΤ.
   
      Λουξεμβούργο, 21 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         M. NOONAN
      
   
   
      (1)  ΕΕ C 115, 23.4.2013, σ. 1.
   
      (2)  EE L 22, 29.1.1999, σ. 69.